Kõige esimene toode, mida ma üldse HOIA tootevalikust proovisin, oli Kohvimündi kehakoorija, mis toodi mulle kingituseks. Ma ei ole kunagi koorijat näinud ning mul ei olnud õrna aimugi, mida sellega tehakse või kuhu seda määritakse, kuid ütlen ausalt, et see koorimisasjandus pakkus mulle huvi. Kuna oli pühapäev ehk meie pere saunapäev, siis tegin ahju tule ja hakkasin agaralt ootama, millal see lõpuks valmis saab. Tavaliselt võtab sauna kütmine tund aega, seekord tundus see 60 minutit eriti pikk, sest käisin iga 5 minuti tagant kontrollimas, ega ma ometi juba oma uue huvitava ollusega sinna sisse saaks minna. Uskumatu, aga ikkagi läks ka seekord tund aega, enne kui oma uut asjandust proovima sain asuda.
#000000
Enne leiliruumi minekut tegin duši all ennast märjaks, täpselt nii nagu õpetati, ning hakkasin näppudega õlgadele ja käsivartele seda musta plöga määrima, läksin seejärel leiliruumi, istusin lavale ja viskasin leili. Tundsin, kuidas suhkur sulama ja münt mõjuma hakkas. Hõõrusin veel korra õlgu ja käsivarsi, suhkur sulas ära ja münt jahutas täiskäigul nahka, muutes olemise eriti värskeks. Viskasin aga leili juurde ja tundsin, kuidas keha läheb kuumaks, kuid käed ja õlad, kuhu koorijat panin, olid jahedad ja värsked. Tunne oli selline, nagu oleks mu käed keha küljest minema jalutanud, see oli täiesti käsitlematu elamus! Lisaks andis kohvipuru kogu sellele koorimis-asjandusele eriliselt ergutava aroomi. Tulin leiliruumist välja ning pesin ennast duši all puhtaks. Käed oli väga „värsked“ ja ma reaalselt tundsin, et mul on kätes uus energia, mul oleks nagu täiesti tutikad käed külge pandud. Ma vaatasin ja silitasin neid, need olid nii pehmed. Päriselt ka oli mul näol selline natuke totakas ma-ei-usu-oma-käsi irve. Seda energiat, mis ma oma kätes tundsin, on võimatu kirja panna, seda peab ise kogema. Ma olen alati peale sauna iga kord ennast kreemitanud, sest mul on väga kuiv nahk ja esimest korda elus ma ei pidanud oma käsivarsi ja õlgu kreemitama, nahk oli mõnusalt pehme ja siidine. Olin müüdud!
#000001
Hakkasin juba ootama järgmist sauna, et proovida koorijat kogu kehal! Otsustasin siis, et ei hakkagi pühapäeva ootama ja kannatamatu nagu ma olen, kütsin ka järgmisel päeval sauna kuumaks. Lõpuks sai see piisavalt kuumaks ja lippasin õhinal duši alla, tegin ennast märjaks ja hõõrusin ennast sel korral jalataldadest pealaeni sisse. Kuna ma olen kiilakas, siis tõepoolest määrisin lisaks ninaotsale ja kõrvatagustele sisse ka oma pealae. Nägin välja nagu mardisant, ainult kott ja kaabu olid puudu. Tunne oli selline, nagu oleks põrsa moodi kohvipurus rullinud ja seejärel külma piparmündivanni hüpanud. Ainult selle vahega, et tegelikult ma ei tundnud ennast sugugi mitte põrsana, sest põrsa jaoks oli tunne liiga värske ja mõnus.
#000002
Ma käin ka igal hommikul duši all. Räägitakse küll, et iga päev ei pea pesema ja võibolla saab mõni inimene ka paari korraga nädalas hakkama, aga minule on hommikust duši all käimist väga vaja. See on minu jaoks rituaal, mulle meeldib nautida hommikul rahus ja vaikuses seda, et vesi minu peale langeb, saan siis algavaks päevaks mõtteid koondada. Viimased aastakümned olen kasutanud duši all käies erinevaid duššigeele, seepe ja muid huvitavaid kehaolluseid, kuni mulle toodi kingituseks seesama HOIA Kohvimündi koorija. Ütleme nii, et peale seda elumuutvat sündmust kadusid minu vannitoast kõik need jaburad vahutavad leiutised koondnimetusega kehapesuvahendid ja kasutan seda koorijat igapäev duši all käies. Eriti naudin selle kohvimündi kehakoorija kasutamist oma kiilaka välimuse saavutamiseks tehtud toimingu ehk pealae raseerimise järgselt, mis tõepoolest laeb pea uut energiat täis!
#000004
Kevad on kohal ja suvi läheneb täie hooga ning HOIA naised soovivad, et saaksid kaua-oodatud suvisel...
#000007
HOIA looja intervjuu Pure Cosmetics-iga
#000008
Laupäevaõhtune saunaskäik on paljude inimeste tavapärane traditsioon. Meeste jaoks seostub see üldju...
#000010